En Falles, controla el que beus
09 març 2018

## En Falles, controla el que beus09 març 2018Última actualització: 14 juliol 2025

![](../gestion/img/_AO_5064-copia.jpg)  
  

La **regidora delegada de Sanitat Pública, Polítiques Saludables, Liduvina Gil**, acompanyada pel **responsable de l’ONG Controla Club, Juan Barcala**, han presentat aquest matí la campanya ‘A Gandia, en Falles, controla el que beus’ per a conscienciar a la població més jove sobre els riscos de consumir alcohol i altre tipus de substàncies il·legals.

Per segon any consecutiu, Controla Club ha realitzat un estudi als Instituts d’Ensenyament Secundari de Gandia per esbrinar l’edat i els motius pels quals els menors s’inicien en el consum d’alcohol. A diferència de la realitzada l’any anterior, al 2017 la mostra contemplava adolescents de 15 a 18 anys. Un enquesta realitzada els darrers mesos de novembre i desembre que ha revelat que l’edat mitjana d’inici del consum recreatiu d’alcohol es de 14,27 anys; mentre que es sol donar en un context de festes popular en el 41,6% dels menors. En el consum de substàncies estupefaents, el cànnabis destaca com la més consumida. L’ús actual (els últims trenta dies) és realitzat pel 19,1% dels joves.

Liduvina Gil ha destacat la importància d’aquesta campanya en unes festes com les Falles. _“Treballem als diferents centres en matèria de prevenció i conscienciació per evitar conductes que puguin generar problemes”_, ha afirmat la regidora, alhora que admetia la magnitud del problema. _“Pot hi haure festa igualment. És molt difícil aturar-ho i el canvi és complicat”_.

Per la seua banda, Juan Barcala ha presentat les dades d’una enquesta en la que a més s’han fet recomanacions de com actuar enfront de determinades situacions. _“Estem de festa, però els efectes de l’alcohol no agafen vacances. En aquestes festes correm més riscos, per aquest motiu són les tasques de conscienciació”_, ha destacat. No obstant això, aquestes dades no són alarmants en comparació amb altres indrets del país. _“De forma general és un retrat típic a una ciutat com Gandia”,_ ha conclòs_._